У Вікіпедыі ёсць артыкулы пра іншых асоб з прозвішчам Волкава.
У Вікіпедыі ёсць артыкулы пра іншых асоб з прозвішчам Сцяпура.

**Людміла Аляксандраўна Волкава**, па нараджэнні **Сцяпура** (нар. 12 студзеня 1947, г. Брэст, Брэсцкая вобласць, БССР) — беларуская музыказнаўца. Кандыдат мастацтвазнаўства (2001), дацэнт (2005).

Біяграфія
---------

Нарадзілася 12 студзеня 1947 года ў Брэсце. Скончыла ў 1973 годзе Беларускую дзяржаўную кансерваторыю імя А. В. Луначарскага па спецыяльнасці «Музыказнаўца» па класе Г. С. Глушчанкі, у 1976 годзе — аспірантуру Дзяржаўнага музычна-педагагічнага інстытута імя Гнесіных у Маскве па спецыяльнасці «Музычнае мастацтва» па класе М. С. Брук.

З 1976 года працуе на кафедры гісторыі музыкі, затым кафедры гісторыі музыкі і музычнай беларусістыкі Беларускай дзяржаўнай акадэміі музыкі.

У 2001 годзе абараніла кандыдацкую дысертацыю па тэме «Беларуская сімфонія другой паловы ХХ стагоддзя: эвалюцыя і жанравыя разнавіднасці» пад кіраўніцтвам Радаславы Аладавай.

Сябра Беларускага саюза кампазітараў і Саюза кампазітараў СССР з 1981 года.

Навуковая і педагагічная дзейнасць
----------------------------------

З’яўляецца вядучым спецыялістам па гісторыі заходнееўрапейскай музычнай культуры. Навукова-даследчыя інтарэсы Л. А. Волкавай сканцэнтраваны ў сферы беларускай музыкі ХХ-ХХI стагоддзяў. Шматлікія гісторыка-тэарэтычныя артыкулы па праблемам развіцця нацыянальнай музыкі і творчасці беларускіх кампазітараў, аб’ёмныя главы ў калектыўных даследаваннях. Аўтарка вучэбных дапаможнікаў.

Узнагароды
----------

Узнагароджана граматамі Беларускай дзяржаўнай кансерваторыі, Беларускай дзяржаўнай акадэміі музыкі, ганаровай граматай Міністэрства культуры Рэспублікі Беларусь (2022).

Публікацыі
----------

* История белорусской музыки XX века: Симфония / уч. пособ. для муз. вузов. — Минск, 2010.

Вучэбныя дапаможнікі
* Белорусская музыка 1960—1980 годов. — Минск, 1997 (в соавт.).
* Из истории музыкознания в Беларуси. — Минск, 2002 (в соавт.).
* Белорусская музыка второй половины ХХ века. — Минск, 2009 (в соавт.).
* История белорусской музыки XX века: Симфония / уч. пособ. для муз. вузов. — Минск, 2010.

Крыніцы
-------

1. 1 2 3 4 5  Волкава (Сцэпура) Людмiла Анатольеўна  (бел.). *Белорусская государственная академия музыки*. Праверана 6 красавіка 2024.
2. ↑  Людміла Анатолеўна Волкава ў Зводным электронным каталогу бібліятэк Беларусі

Літаратура
----------

* Волкова (Сцепуро) Людмила Анатольевна // Белорусская государственная консерватория — Академия музыки: история в лицах: (1932—2017 гг.) / Сост.: Е. Н. Дулова [и др.]. — Минск: Мастацкая літаратура, 2017. — С. 77 — 78.
* Из истории музыкознания в Беларуси: Белорусская государственная академия музыки 1932—1992: учебное пособие/ Министерство культуры Республики Беларусь, Белорусская государственная академия музыки, Белорусский институт проблем культуры, Л. Волкова [и др.]; под ред. Г. С. Глущенко. — Минск: Белорусская наука, 2002.
* Сергиенко Р. И. Из истории музыкального образования в Беларуси: Белорусская государственная академия музыки: 1932—2002. Профессора и преподаватели: Биобиблиографическая энциклопедия **/** Р. И. Сергиенко, В. А. Антоневич; под общ. ред. И. М. Лученка. — Мн.: «Технопринт», 2005.

Спасылкі
--------